Atlantis (musical)

Atlantis er en dansk musical, der havde premiere på Bellevue Teatret 12. august 1993.

Musicalen har musik af Peter Spies og tekst af Thomas Høg og Sune Svanekier. De tre skolekammerater fra Helsingør Gymnasium havde før arbejdet sammen i bl.a. kultbandet Onkel Dum & Bananerne. I 1990 satte de sig som udfordring at skrive den første danske gennemkomponerede musical. Ambitionerne strakte sig i starten til en amatøropsætning, men projektet udviklede sig, og med hjælp fra venner og bekendte og koret Læderhalsene, hvor de tre var medlemmer, blev uropførelsen således af professionel klasse.

Forestillingen blev godt modtaget af publikum og anmeldere. De tre bagmænd indgik aftale om at lade musicalen opføre på Østre Gasværk Teater, hvor den havde premiere 18. december 1994. I 1994–95 spillede forestillingen 173 aftener for fulde huse. Sidenhen har den været opført rundt omkring i landet og er samlet blevet set af en kvart million mennesker.

I foråret 1995 udsendtes en CD med "Highlights". Atlantis-CD'en har fået guldplade, hvilket er første gang nogensinde for en musical-plade i Danmark.

DR lavede en dokumentar om opsætningen på Østre Gasværk Teater.
Atlantis er oversat til engelsk, tysk, svensk, hollandsk og norsk.

Komposition 
Atlantis er en gennemkomponeret musical i to akter. Musicalen lægger op til brug af fuldt symfoniorkester, men kan akkompagneres af mindre ensembler, dog kræves som minimum klaver, bas, guitar, perkussion, fløjte og helst strygere samt messingblæsere.

Musicalen benytter sig af klassiske virkemidler såsom recitativ-arie funktionen som i ”Hvor er du nu Adalena” og Wagnerisk Leitmotiv eks. Zan Zans ”Hold dig til helte” eller "Liste tema", Livilla’s profetitema samt Atlas’ "nedgående skala tema". Dog anvendes også andre virkemidler som a cappellakor og atonal harmonisering eksempelvis i ”Calliphora Vomitora”. Musicalen er meget melodisk og gentager de samme temaer i variationer igennem det meste af stykket.

Numre 
Akt 1
 "Overture" - Instrumental
 "Stormen" - Castor, 1+2. Archont, Gl. Sømand, Phønix, Kaptajn, Sømænd, Soldater, Sirener
 "Pagten" - Jabbadoor
 "Profetien" - Præst 1-4, Koptos, Eunyppe, Atlas, Livilla, Miranda, Adalena
 "Havneliv" - Barn, Silvan, Grønthandler, Havneformand
 "Alle andre steder" - Silvan
 "Bejlerne" - Bejler 1-3, Adalena
 "Voldtægten" - Jason, Phønix, Castor, Adalena, Silvan, Jabbadoor
 "Det var tappert gjort" - Jabbadoor, Zan-Zan, Silvan,
 "Hvornår ser jeg dig igen" - Adalena, Silvan
 "Jeg har lige mødt en pige" - Silvan, Salene
 "Fra første sekund" - Salene
 "Rygter" - Koptos, Præst 1-4, Eunyppe
 "Konfrontationen" - Jabbadoor, Atlas
 "Så mødes vi igen" - Miranda, Jabbadoor, Adalena, Zan-Zan
 "Vi må dræbe Atlas" - Zan-Zan, Jabbadoor
 "De sorte skyer" - Adalena, Silvan
 "Miranda du må hjælpe" - Adalena, Miranda
 "Den feber kaldes kærlighed" - Miranda, Adalena
 "Generationskløften" - Adalena, Miranda, Atlas
 "Kroen" - Silvan, Kromutter, Zan-Zan, Krogæst, Havneformand
 "Hold dig til helte" - Zan-Zan, Krogæster
 "Frøken Consida" - Jabbadoor, Zan-Zan
 "Hil Atlantis" - Jabbadoor, Folket
 Rrokenka - Jabbadoor, Silvan, Adalena, Ung mand 1+2, Ung kvinde, Fuld mand, Zan-Zan, Vagt, Folket
 "Et uskyldigt kys" - Vagt, Atlas, Miranda, Silvan, Adalena
 "Atlas Elegi" - Atlas
 "Dolken og smykket" - Jabbadoor, Zan-Zan, Silvan, Miranda
 "Mordet på Atlas" - Silvan, Atlas, Miranda, Jabbadoor
 "Flugten" - Jabbadoor, Adalena, Zan-Zan, Silvan, Salene, Miranda, Børn, Grønthandler, Folket

Akt 2
 "Requiem" - Ensemble
 "Hades Vulkan" - Koptos, Præster, Eunyppe, Livilla
 "Guderne har forladt os" - Koptos, Præster, Folket, Jabbadoor
 "Udrensningen" - Miranda, Jabadoor, Eunyppe, Livilla, Hoffet, Salene, Adelena
 "Adalena forføres" - Jabbadoor, Adalena
 "Hvor er du nu Adalena" - Silvan
 "Bøn til Baalzebub" - Jabbadoor
 "Huden brænder" - Adalena, Salene
 "Kvindeterzet" - Miranda, Salene, Adalena
 "Hvis der er en hersker" - Adalena
 "Morgen på Atlantis" - Koptos, Præster
 "Slagsmålet i månetemplet" - Præster, Silvan, Koptos, Jason, Castor, Phønix
 "Soldaten vender hjem" - Zan-Zan, Jabbadoor, Jason
 "Zan-Zans list" - Adalena, Zan-Zan
 "Salenes død" - Adalena, Salene
 "Vi er blinde" - Adalena
 "Hold på Jabadoor" - Eunyppe, Folket, Zan-Zan
 "Orgiet" - Instrumental
 "Livillas sidste varsel" - Livilla, Zan-Zan, Silvan, Koptos, Miranda,
 "Caliphora" - Folket
 "Duellen" - Silvan, Eunyppe, Miranda, Jababadoor, Adalena, Zan-Zan
 "Epilog" - Sirener, Atlas, Jabadoor, Folket

Solistensemble 
 Adalena: sopran G3-Eb5*
 Silvan: tenor G2 – Bb4
 Jabbadoor, dramatisk tenor eller høj baryton A2-Ab4
 Zan Zan: Tenor Buffo A2-G4
 Atlas: Profundo bas eller bas-baryton med stærk dybde D2-Eb4
 Miranda: Mezzo sopran eller alt F3-Eb5
 Koptos: Lyrisk tenor eller baritenor A2-F4
 Salene: Lyrisk alt eller mezzo sopran G3-Eb5
 Livilla: Dramatisk alt eller mezzo sopran G3-Eb5
 Eunyppe: Baryton A2-G4
 3 soldater: Baryton eller tenor
 Havneformand: E2-E4
 De kvindelige solister synger i hele forestillingen i fuldregister og overskrider derfor ikke Eb5, da der her forekommer en naturlig overgang til randregister.

Opsætninger 
 Bellevue Teatret (1993). Første professionelle opførelse.
 Østre Gasværk Teater (nu: Gasværket). Her spillede den 173 udsolgte forestillinger (1994-1995).
 Turné i Musikhuset Aarhus, Vejle Musikteater, Aalborghallen og Herning Kongrescenter (1996)
 Falconer Teatret (1997)
 Teatret Gorgerne i Portalen, Greve Teater- og Musikhus (1999)
 Sceptor (1998)
 Sceptor (1999)
 Musikteatret i Gdynia, Polen
(2001)
 Herning kongress center(2001) semiprofessionel opsætning.
 10-års jubilæumskoncert i Tivolis Koncertsal, med alle de oprindelige solister sammen med koret "Atlantis All Stars" (2003)
 Palsgaard Sommerspil (2003), første store sommerspilsopsætning i Danmark.
 Herlev Revy og Teater (2005)
 Musikteatret Vejle og Musikhuset Aarhus med Danmarksturné (2005)
 Sceptor (2006)
 Nyborg Voldspil (2006)
 Teaterforeningen Maskerne, Ringsted (2010)
 Helsingør Kulturværft, Helsingør (2011)
 Nordfyns Friluftsspil, Otterup (2012)
 Busbjerg Spillene (2014)
 Musicalscenen på Slagelse Teater (2014)
 Palsgaard Sommerspil (2015)
 Skansespillet i Hals (2016)
 Nyborg Voldspil (2016)
 Hjørring Sommerspil (2017)
 Nørrebro Musicalteater (2018)
 25-års jubilæum på Bellevue Teatret (2018)
 Sceptor (2018)
 Elverfolket, Holbæk (2019)
 København, Århus, Odense, Holsterbro (2021)

Referencer

Eksterne henvisninger 
 Der er flere oplysninger samt lydklip og billeder på den officielle hjemmeside
 Hjemmeside: Bellevue Teatret
 Hjemmeside: Nyborg Voldspil
 Hjemmeside: Teatret Gorgerne
 Hjemmeside: Sceptor 
 Hjemmeside: Maskerne
 Hjemmeside: Skansespillet

Musicals fra Danmark